**Tubecon** on YouTuben ympärille rakentuva tapahtuma, jossa YouTubeen videoita tekevät henkilöt eli tubettajat ja heidän faninsa kohtaavat. Tubeconin järjesti vuodet 2017–2020 Suomen Tubetapahtumat Oy, jonka suurimpana yksittäisenä omistajana on tubettajien perustama yhdistys Suomen Tubettajat ry. Vuonna 2020 Tapahtuman oikeudet siirtyi suurimmaksi osaksi Suomen Tubetapahtumat Oy:ltä tapahtumaa maailmalle lisensoineelle Tubecon Oy:lle, Suomen Tubettajat Ry:lle (Vuodesta 2021 alkaen Suomen videovaikuttajat ry.) jäi 12 prosentin osuus. Tapahtuma järjestettiin ensimmäisen kerran elokuussa 2014 Hartwall Arenalla, ja se kokosi paikalle yli 5 000 ihmistä. Tubeconin teema vuonna 2018 on *Minun tarinani*. Tapahtuma järjestettiin vuonna 2018 myös Ruotsissa, Norjassa, Latviassa, Saksassa, Sveitsissä, Italiassa ja Espanjassa.

Tapahtuman sisältö
------------------

Tubeconiin sisältyi ennen vuotta 2020 muun muassa

* Meet & Greet
* Tube Awards (2014–2017), Tubecon Video Awards (2018–)
* keskustelupaneeleita
* konsertteja
* aikuisparkki (2014–2017), K18-alue (2018), K16-alue (2019)
* pelialue
* videontekijöille suunnattu Creator Track (2017), Tube-Akatemia (2018–).

Tubecon 2014
------------

Vuonna 2014 esiintyivät muiden muassa Kasmir, Justimusfilms, MadCraft, TCT, Pasi Viheraho ja Robin. Päälavalla esiteltiin Hartwall Arenan *Minecraft*-versio.

Tubecon 2015
------------

Tapahtuma järjestettiin uudelleen Hartwall Arenalla elokuussa 2015, jolloin paikalla oli jo yli 10 000 ihmistä.

Tubecon 2016
------------

Vuonna 2016 tapahtuma oli kaksipäiväinen, viikonloppuna 12.–13. elokuuta. Paikalle saapui perjantaina 7 000 ihmistä ja lauantaina 11 000. Tubettajien mielestä tapahtuma ei ollut enää sama, millaisen he pari vuotta sitten suunnittelivat. Yksi tunnetuimmista suomalaisista tubettajista, Eeddspeaks, avautui aiheesta videollaan.

Tubecon 2017
------------

Vuonna 2017 Tubecon pidettiin jälleen 12.–13. elokuuta Hartwall Arenalla. Tapahtuman järjesti Suomen Tubetapahtumat Oy, jonka suurimpana yksittäisenä omistajana toimi tubettajien yhdistys Tubecon ry.

Tubecon 2018
------------

Vuonna 2018 Tubecon järjestettiin 17.–18. elokuuta, ensimmäistä kertaa Helsingin Messukeskuksessa. Tapahtumassa oli yhteensä 17 000 kävijää, ja toinen tapahtumapäivä oli loppuunmyyty. Tapahtumaa edelsivät rakenteelliset muutokset, joissa Suomen Tubettajat ry siirtyi tapahtumaa järjestävän yrityksen enemmistöosakkaaksi, koska tubettajille itselleen haluttiin täysi valta tapahtuman sisällöstä ja muodosta. Tapahtumaa luotsasi espoolainen Jussi Koski, joka toimii kauden 2017–2018 Suomen Tubettajat ry:n puheenjohtajana. Vuonna 2018 Tubeconiin rakennettiin TubeCity, jonka esikuvana oli yöllinen Tokio ja jonka eri kaupunginosissa olivat edustettuina eri YouTube-genret. Tapahtuman palkintogaala oli ensimmäistä kertaa Tubecon Video Awards, jossa palkittiin YouTube-kanavien sijaan vuoden parhaita videoita.

Tubecon 2019
------------

Vuonna 2019 Tubecon järjestettiin 16.–17. elokuuta, toista kertaa Helsingin Messukeskuksessa. Tapahtuman kävijämäärä oli noin 17 500. Tubeconin teema oli "tulevaisuus". Uutta tapahtumassa oli elektronisen urheilun vahva läsnäolo, sillä tapahtumassa järjestettiin Counter-Striken SM-kilpailujen finaali. Tapahtumassa korostui tubettamisen ohella myös Tiktokin ja podcastien viimeaikainen suosio. Tubecon Video Awards järjestettiin toista kertaa: palkintogaalassa jaettiin tunnustuksia vuoden parhaille YouTube-videoille seitsemässä eri kategoriassa.

Tubecon 2020, Tubecon 2021 & Tubecon 2021 Games
-----------------------------------------------

Vuoden 2020 Tubecon jätettiin kokonaan järjestämättä pandemian vuoksi. Vuodelle 2021 oli suunniteltu Tubecon 2021 sekä pelikisoiksi tähtäävä Tubecon Games 2021, mutta kummatkin peruttiin/siirrettiin vuodelle 2022.

Tubecon 2022 & Tubecon Games 2022
---------------------------------

Vuonna 2022 Tubecon aiottiin järjestää 27.–28. elokuuta, tällä kertaa Vantaan Energia -areenalla. Tubeconin teemaksi on valittu *Tarina jatkuu*. Tubecon Games, joka on tuoreempi peliskeneen keskittyvä tapahtuma, oli tarkoitus järjestää 15.–16.4. Tampere-talolla. Tubecon Adwards-gaala järjestettiin toukokuussa 2022 Vantaalla.

Kesäkuussa 2022 kuitenkin ilmoitettiin, että vuoden 2022 tapahtumaa ei järjestetä. Koronarajoitukset poistuivat maaliskuussa 2022, ja Tubeconin mukaan aikataulu olisi ollut "ison tapahtuman järjestämiseen mahdoton". Samalla kerrottiin, että tapahtuma siirtyy toukokuuhun 2023.

Tubecon 2023
------------

Vuoden 2023 Tubecon järjestettiin Vantaan Energia -areenalla lauantaina 13. toukokuuta. Tapahtuman keskiössä oli tällä kertaa vaikuttajien yhteinen pesäpallo-ottelu.

Tubecon Games 2024 & Tubecon 2024
---------------------------------

Tubecon Games 2024 järjestettiin Tampere-talolla 6.1.2024. Peliaiheisen tapahtuman aikana osallistujat pääsivät kokeilemaan tietokone- ja konsolipelejä, VR-laseja & Arcade-pelejä. Tapahtuman sydämenä toimivat Meet & Greet -pisteet, joilla järjestettiin tapahtuman aikana yhteensä 15 Meet & Greettiä. Eniten ihmisiä keräsi yhteen Lakon Meet & Greet, johon jonotti parhaimmillaan neljäsosa tapahtuman osallistujista. Tubecon Games keräsi tänä vuonna yhteensä 4500 osallistujaa.

Tubecon Awards -gaala järjestetään päivää ennen Tubecon 2024-tapahtumaa Turussa. Gaala kerää yhteen sosiaalisen media vaikuttajia viettämään iltaa, jonka aikana jaetaan palkintoja ansioituneille vaikuttajille. Tubecon 2024 järjestetään 4.5.2024 Turun Logomossa.

Lähteet
-------

1. 1 2  Mäenpää, Arto: Tubecon siirtyy uusille omistajille – Ensi vuoden tapahtuma järjestetään elokuussa Vantaalla *errori*.  12.11.2020. Viitattu 10.01.2022.
2. 1 2  Vainio, Annina: Tubettajat ovat viime vuosina syyttäneet Tubeconin järjestäjiä rahanahneudesta – ensi vuonna suurtapahtumaa luotsaa tubettava pappi, joka lupaa palauttaa ohjakset tubettajien käsiin *HS.fi*.  2.12.2017. Viitattu 14.8.2018.
3. 1 2  Koski, Jussi: Tubecon kasvoi ulos Areenalta: Messukeskukseen rakennetaan kesällä TubeCity *Kauppalehti*.  24.5.2018. Viitattu 14.8.2018.
4. 1 2 3  Kaskinen, Miikka: Parhaat videosisällöt palkittiin Tubeconissa – vuoden video kertoo tekijänsä kipeästä ja henkilökohtaisesta taistelusta huumeita vastaan *Yle Uutiset*.  17.8.2019. Viitattu 18.8.2019.
5. 1 2  Tubecon FAQ *Suomen Tubettajat ry*.  Arkistoitu 15.8.2018. Viitattu 14.8.2018.
6. ↑  Tubeconissa yli 5 000 nuorta *HS.fi*.  16.8.2014. Viitattu 1.5.2015.
7. ↑  Etusivu (Arkistoitu 16.8.2018) *Tubecon 2018*.  Arkistoitu 15.8.2018. Viitattu 13.8.2018.
8. ↑  Tubecon International *Tubecon International*. Viitattu 13.8.2018. (englanniksi)
9. ↑  Hyvä tietää (Arkistoitu 29.6.2015) *Tubecon*.  Arkistoitu 29.6.2015. Viitattu 1.5.2015.
10. ↑  Lavas, Ilkka: Analyysi:Tubecon, parhaat tubettajat 2015, somekiusaaminen, Pienempikuinkolme ja tubettamisen tila *City*.  16.8.2015. Viitattu 7.4.2017.
11. ↑  Tiedote: Vallankaappaus Tubeconissa – tubettajat uudistavat jättitapahtuman (Arkistoitu 20.3.2017) *Tubecon 2017*.  Arkistoitu 20.3.2017. Viitattu 8.2.2017.
12. ↑  Rautiainen, Miina: Uudistetussa Tubeconissa 17 000 kävijää - tässä vuoden parhaaksi valitut Youtube-videot *Tekniikka & Talous*.  20.8.2018. Viitattu 22.8.2018.
13. ↑  Ylä-Anttila, Aleksi: Tubecon nostaa sisällön vahvemmin keskiöön: "Ehdotuksia vuoden parhaisiin videoihin tuli lähes kaksi tuhatta" *Markkinointi & Mainonta*.  30.7.2018. Viitattu 14.8.2018.
14. ↑  Tubecon tulee jälleen – tubevuosi huipentuu elokuun livetapahtumaan, jonka teemana on tulevaisuus *ePressi*.  9.5.2019. Suomen Tubetapahtumat Oy. Viitattu 18.8.2019.
15. ↑  Aurinkoista kesää kaikki rakkaat Tubeconilaiset *Tubeconin Instagram-tili*.  9.6.2022. Viitattu 23.5.2023.
16. ↑  Tubecon 2023 Tubecon. Viitattu 23.5.2023.